Document ID: /roh_data/filtered/fineweb-2-filterrobots_roh.jsonl.gz/50939

Aderents da 5G vulan far frunt als dubis da sanadad envers la nova tecnologia mobila. Sin ina plattafurma duai la populaziun pudair s'infurmar fundadamain davart la tematica, uschia scrivan ils iniziants da la plattafurma. Oz è quella nova pagina d’internet chance5g.ch vegnida preschentada.
Cun la plattafurma veglian els objectivar l'entira debatta enturn 5G e contribuir ad in dialog che sa basia sin fatgs. Inizià e finanzià vegn la plattafurma da l'Associaziun svizra da telecommunicaziun asut e ses commembers Swisscom e Sunrise. Purtaders èn tranter auter era il Forum da consuments, l'Uniun d'artisanadi e mastergn e Hoteleriesuisse.
Tgi ha raschun?
L'extensiun da 5G vegnia oz savens pervia da mancanza d'infurmaziuns tratg conclusiuns sbagliadas. 5G saja dentant impurtant per il svilup da la Svizra. Adversaris da 5G han oravant tut tema pervi da las consequenzas per la sanadad dal carstgaun.